
Aseiniad ECAD6008: Rhan 1
	Templed Profiad Proffesiynol 1:
	Asesu - Mathemateg 1 yn fwy a 1 yn llai 


	Safon Addysgeg
	Defnyddio asesu ar gyfer dysgu I gyflymu cynnydd

	Beth wnaethoch chi a pham?
	Cefais i sgwrs gyda fy mentor dosbarth a phenderfynon ni bod fy nharged i oedd marcio'n fwy ar y cyd yn hytrach na marcio ar ôl ysgol, esboniodd fy mentor dosbarth fod marcio, ar y cyd, yn lot fwy haws i asesu'r dysgwyr. Trwy farcio'r gwaith yma gan ddefnyddio'r polisi marcio, a hefyd marcio ar y cyd, roedd cyfle i mi asesu'r dysgwyr. Trwy asesu gwaith y dysgwyr roeddwn i yn gallu gweld pwy oeddwn i yn gallu herio'n fwy, er enghraifft  roedd rhai o'r dysgwyr yn hedfan trwy'r dasg ac yn gallu mynd lan at rifau dros 10 a 20, mae rhai hyd at 100. Felly, roeddwn i yn gwybod roedd rhaid i mi herio nhw'n fwy, felly dweisiais i symud rhai i 2 yn fwy a 2 yn llai. Trwy asesu, gwelais pwy oedd angen fwy o gymorth e.e. roedd rhai disgyblion yn gweld hi'n anodd i ddeall y dasg felly roedd rhaid esbonio'n fwy a gwneud mwy o waith ymarferol a hefyd roedd yna rhai disgyblion a oedd eisiau pen melyn gan roedden nhw yn gweld hi'n anodd ffurfio rhifau felly am yr wythnos ar ôl penderfynais i roi un her o ffurfio rhifau er mwyn gwella hyn. Mae asesu yn bwysig iawn ar gyfer olrhain cynnydd, cynllunio camau nesaf, adrodd a chynnwys rhieni, plant a phobl ifanc mewn dysgu (Education Scotland,2023). 


	Beth rydych chi wedi’i ddysgu?
	Y prif beth ddysgais i o'r profiad yma oedd bod pob disgybl mor unigryw ynglŷn â'i gwaith, mae'r ffaith bod disgybl wedi cael i grwpio yn y grŵp is ddim yn meddwl eu bod nhw ddim yn gallu cyfri lan i 100 neu gyfri fesul 2. Gyda rhai tasgau yn enwedig tasg maen nhw heb wneud o'r blaen mae mor bwysig i asesu ar y cyd er mwyn gweld faint mae'r dysgwyr yn adnabod/ yn gallu gwneud ac mae mor bwysig fy mod i yn gallu adnabod pa fath o dasg byddai yn gallu gwneud er mwyn herio'r dysgwyr  yn fwy.  


	Beth nesaf?
	Byddaf yn parhau i asesu ar y cyd a hefyd byddaf yn parhau i geisio herio dysgwyr ar y cyd er mwyn gweld os maent yn gallu gwneud gwaith sydd yn fwy heriol gan weithiau nad ydy dysgwyr yn dweud fod y dasg yn haws neu yn rhy anodd. 







	Templed Profiad Proffesiynol 2:
	Profiad dysgu cyfunol Mathemateg siapiau 2D a 3D


	Safon Addysgeg
	Defnyddio repertoire eang o ddulliau addysgu

	Beth wnaethoch chi a pham?
	Cynlluniais i wers yn yr ardal allanol ar gyfer blwyddyn 1. Amcan y wers oedd i ddod o hyd i siapiau yn y warchodfa natur, gofynnais i i'r dysgwyr ar ddechrau'r wers enwi a dangos siapiau 2D a 3D gwahanol o amgylch y dosbarth er mwyn cadarnhau fod y dysgwyr yn gallu enwi ac adnabod siapiau gwahanol. Yna wnes i fynd a'r dysgwyr allan i'r warchodfa natur a gofyn iddyn nhw ddod o hyd i un peth o unrhyw siâp gwahanol. Giofynais i am un peth o bob disgybl i ddechrau, ac yna ofyn am siapiau penodol er mwyn rhoi her i'r disgyblion. Pan yn wneud tasg yn y warchodfa natur y bwriad yw bod pob dysgwyr yn gallu cwblhau’r dasg ac yna cael i herio'n bellach, wrth hefyd cael amser i chwarae ac archwilio yn y warchodfa. Trwy wneud y dasg yma roedd y dysgwyr yn chwarae wrth enwi siapiau a chwilio am siapiau. Pwrpas pob ysgol yw paratoi disgyblion ar gyfer bywyd y tu hwnt i'r ysgol. Mae gan gymdeithas heddiw fwy o alw am hunanymwybyddiaeth a sgiliau mwy arbenigol. Un o'r ffyrdd hawsaf o helpu myfyrwyr i ddatblygu yw trwy ymgorffori profiadau dysgu y tu allan i'r ystafell ddosbarth. Gallaf mynd i dysgu yn yr ystafell ddosbarth y tu allan helpu i gyfoethogi profiad addysgol myfyriwr trwy ddangos iddynt gymwysiadau bywyd go iawn o ddamcaniaethau y maent yn eu dysgu yn yr ysgol (Education adventures, 2020).

	Beth rydych chi wedi’i ddysgu?
	Dysgais i fod y dysgwyr yn cael fwy o hwyl yn gwneud mathemateg tu allan o'r dosbarth, a hefyd nid oedd angen cael taflen gwaith oherwydd roedd y dasg yn hollol ymarferol sydd hefyd yn gwneud gwahaniaeth mawr yn agwedd y disgyblion at y dasg. Roedd y dysgwyr yn synnu faint o bethau roeddwn nhw yn gallu dod o hyd i yn y warchodfa natur, felly dangosodd hyn i mi fod o wers o fudd i'r disgyblion a cafodd hyn effaith positif ar addysg y disgyblion. Wnes i hefyd sylweddoli fod y disgyblion eisiau cael i herio’n fwy tu allan, gan roedd y disgyblion yn gweld y dasg fel gêm yn hytrach na wers mathemateg. 

	Beth nesaf?
	Wnaeth y dasg mathemateg cwrdd â chanlyniadau gwych o'r disgyblion a wnaeth pawb ymrwymo o'r dasg ac yn mwynhau'r dasg a thema. Dysgais i fod y disgyblion yn dysgu'n well wrth gael profiad dysgu cyfunol. Credaf mai disgyblion yn addysgu yn well wrth weithiau fod yn amgylchedd gwahanol felly byddaf yn parhau i dynnu'r disgyblion allan o'r dosbarth.







	Templed Profiad Proffesiynol 3
	Tynnu ar y bws – Cyd-destun bywyd go iawn

	Safon Addysgeg
	Cyd-destunau dilys bywyd go iawn 

	Beth wnaethoch chi a pham?
	Cynlluniais wers mathemateg i flwyddyn un, wnes i geisio creu wers seiliedig ar dynnu yn cyd-destun bywyd go iawn. Bu hyn yn brofiad euraidd i fi addysgu’r disgyblion am destun bywyd go iawn. Cynlluniais i brif dasg a her am yr wythnos, wnes i roi’r her yn yr octagon megis llun bws a theganau anifeiliaid yno gyda symiau o’i gwmpas. Wnes i gyflwyno’r brif dasg a her gan gynnal sesiwn carped, gofynnais i i bawb eistedd mewn cylch a wnes i roi’r octagon yng nghanol y carped ar yr octagon roedd llun bws a theganau anifeiliaid ar y bws a symiau tynnu o deg o gwmpas. Wnes i ddweud wrth y dosbarth taw ni oedd gyrrwr y bws am y dydd, wnes i ofyn i ddisgybl darllen mas swm e.e 10-3 felly wnes i ofyn i bawb esgus rhoi gwregys arno a dyna ni yn barod i fynd. Gwelais i pawb yn esgus gyrru ac yna wnes i ddweud “stop” roedd rhaid i tri anifail mynd bant o’r bws, felly symudon ni tri anifail o’r bws a tybed faint sydd ar ôl yn y bws? Yna wnes i ofyn i’r plant cyfri a dewis y numicon cywir. Fe wnaethom ni parhau chwarae’r gêm a pob tro roedd y bws yn cyrraedd lle bues i yn gofyn i’r plant lle mae’r anifeiliaid yn mynd roedd rhai yn dweud wrth dŷ mam-gu a rhai yn dweud gwersi nofio. Trwy wneud hyn roedd y disgyblion yn gwneud cysylltiad rhwng tynnu a chyd-destun dilys. Caiff y broses o gynllunio cwricwlwm ar gyfer pob dysgwr ei hategu gan deuddeg egwyddor addysgegol, sy'n datgan bod dysgu ac addysgu da yn: creu cyd-destunau dilys ar gyfer dysgu(Llywodraeth Cymru,2023)

	Beth rydych chi wedi’i ddysgu?
	Trwy wneud y cyflwyniad, prif dasg a’r her erbyn diwedd yr wythnos roedd pawb yn deall sut i dynnu felly wnes i weld roedd pawb wedi gwneud cynnydd ac roedd pawb wedi gwella dealltwriaeth o dynnu, felly er mwyn herio’r disgyblion wnes i newid y symiau ar yr octagon pob dydd a hefyd yn lle tynnu o 10 dechreuon ni tynnu o symiau yn llai na 10 er mwyn i’r plant deall sut i wneud y fathemateg ond hefyd i ddeall does dim 10 person ar y bws pob tro, ymatebodd y disgyblion yn wych i hyn. Roedd tynnu ar y bws yn ffordd wych o ddeall sut i dynnu gan roedd y plant yn deall roedd pobl yn mynd bant o’r bws trwy’r amser. Wnes I hefyd sylweddoli erbyn diwedd yr wythnos bod y plant yn chwarae gem trên ar yr iard amser chwarae, roedd y disgyblion yn cerdded o gwmpas gyda’i dwylo ar ysgwyddau'r person yn y blaen ac yna roedd y trên yn stopio ac roedd rhai o’r dysgwyr yn mynd bant ac roedd pawb yn dweud y swm ac yn ateb i’r swm, dangosodd hyn bod y disgyblion gwir wedi deall y dasg gan roedd y plant yn gallu rhoi tynnu mewn i gyd-destun trafaelu ar drên.

	Beth nesaf?
	Er mwyn symud ymlaen hoffwn i wneud adio a thynnu ar y bws er mwyn i’r plant cael cyfle i roi anifeiliaid ar y bws a thynnu anifeiliaid bant o’r bws. Wnes i fwynhau rhoi’r wers mewn i gyd-destun bywyd go iawn a dwi am feddwl am fwy o wersi a meysydd dysgu gallai gwneud fwy o hyn.









	Templed Profiad Proffesiynol 4
	Themau traws cwricwlaidd - Thema Mistar Urdd


	Safon Addysgeg
	Themâu traws-gwricwlaidd

	Beth wnaethoch chi a pham?
	Thema’r tymor oedd ‘Dwi’n Gymro, Dwi’n Gymraes’ a dewisodd y disgyblion is-thema Mr Urdd trwy wneud llais y disgybl ar ddechrau'r tymor felly roedd y disgyblion yn awyddus i wneud wythnos o brif dasg a chyfres heriau Mistar Urdd. Wnes i greu heriau traws cwricwlaidd a oedd yn ymwneud a Mistar Urdd ar gyfer wythnos gyfan. Un o'r heriau oedd tynnu llun o Mistar Urdd ar yr IPad a labeli efo ‘Mistar Urdd’ neu frawddeg amdano Mistar Urdd, felly mae'r her yma yn bwrw tri maes dysgu a phrofiad sef Y Celfyddydau Mynegiannol, Ieithoedd llythrennedd a chyfathrebu a Gwyddoniaeth a thechnoleg. Un o'r heriau arall oedd gwneud helfa drysor Mistar Urdd, roedd rhaid i'r disgyblion mynd am dro o amgylch yr ysgol i ddod o hyd i'r holl Mistar Urdd's ac yna defnyddio i pad i recordio ei gilydd yn defnyddio patrwm brawddeg, felly eto mae'r her yma yn bwrw tri Maes dysgu a phrofiad sef Yr Iechyd a lles , Ieithoedd llythrennedd a chyfathrebu a Gwyddoniaeth a thechnoleg. Cynlluniais i brif dasg o ysgrifennu erthygl papur newydd am Mistar Urdd, am y dasg yma roedd rhaid i’r plant casglu gwybodaeth/ rhannu gwybodaeth am Mistar Urdd e.e. O ble mae Mistar Urdd yn dod? Pwy oedd wedi creu Mistar Urdd? Ac yna ysgrifennu erthygl papur newydd ac arlunio llun i fynd ar yr erthygl, felly roedd y brif dasg yma yn bwrw pedwar maes dysgu a phrofiad sef Ieithoedd llythrennedd a chyfathrebu, Gwyddoniaeth a thechnoleg,Y Celfyddydau mynegiannol a Y Dyniaethau. Mae gwaith trawsgwricwlaidd yn cynnig ffordd greadigol o ddatblygu gwybodaeth, sgiliau a dealltwriaeth plant wrth eu hysgogi i ddysgu trwy bynciau ysgogol, rhyng-gysylltiedig. Mae astudiaeth sy'n croesi ffiniau pwnc yn caniatáu ar gyfer ymchwiliadau sy'n ennyn dychymyg plant (Historical association,2019). 

	Beth rydych chi wedi’i ddysgu?
	Dysgais i fod y disgyblion yn joio wneud gwersi sydd yn cynnwys amrywiaeth a hefyd mae’r plant yn hoffi’r faith eu bod yn taro fwy nag un o’r 4 diben, er enghraifft yn y brif dasg roedd y disgyblion yn ysgrifennu erthygl papur newydd o safon uchel felly roedd y plant fel Undeg Uchelgeisiol. Oherwydd roedd rhaid tynnu llun yn yr erthygl roedd y plant hefyd fel Catrin Creadigol felly roedd y plant yn ymwybodol o’r ffaith roedden nhw yn taro fwy nag un peth ac yn joio wneud hynny. I lawer o’r plant, roedd y faith roedden nhw yn gallu tynnu llun ar ddiwedd gwneud tasg fwy anodd, gwelon nhw hyn fel gwobr felly roedd rhywbeth i edrych ymlaen at wneud. Mae'n bwysig gwneud gwaith a themâu traws cwricwlaidd i lywio profiadau dysgu eang ac i wneud yn siŵr fod digon o amrywiaeth yn yr holl wersi. Mae hefyd yn rhoi cyfle i'r disgyblion fod yn greadigol ym mhob gwers. Dysgais i hefyd fod disgyblion yn gwneud cynnydd a hefyd yn gwneud darganfyddiad hunan-arweiniol. 

	Beth nesaf?
	Byddaf yn parhau i wneud gwersi a themâu traws cwricwlaidd wrth geisio cynnwys fwy na dau faes dysgu a phrofiad yn pob gwers er mwyn cadarnhau amrywiaeth mewn gwersi a hefyd i ennyn diddordeb y disgyblion.













	Targed 
	Sut rydych chi wedi gweithio ar hwn? 
	Ceir enghraifft 

	Parhau i weithio ar darged 2 gan loywi dy iaith drwy brawf-ddarllen y gwaith yn hollol drwyadl cyn cyflwyno gan ffocysu ar dreigliadau. berfau cryno a strwythur brawddegau.  Gellid cysylltu paragraffau yn well mewn mannau hefyd a bydd y Banc Brawddegau Academaidd   yn gymorth gyda hyn.
	Dwi wedi prawf darllen y gwaith mwy nag un waith. Rwyf wedi defnyddio banc brawddegau academiadd er mwyn cysylltu paragraffau’n well. 
	Trwy’r holl aseiniad. 

	Cynnwys mwy o gyfeiriadau at erthyglau ac adroddiadau ymchwil a dadansoddi'r rhain mewn modd mwy critigol ac mewn mwy o ddyfnder a manylder.

	Dwi wedi ceisio fy ngorau las i wneud hyn.
	Trwy’r holl aseiniad. 



Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol (Dylid cymryd y dystiolaeth hon o’ch Pasbort Dysgu Proffesiynol – PDP). Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad
		Bwriad yr aseiniad yma yw adfyfyrio yn feirniadol ar fy nghynnydd personol wrth gynllunio, paratoi ac addysgu gwersi sy’n ymgorffori egwyddorion pedagogaidd penodol. Byddaf yn ffocysu yn yr aseiniad yma ar ddwy egwyddor bedagogaidd hoffwn ddatblygu ymhellach trwy ymchwilio mewn perthynas â llenyddiaeth ar sut gallaf ddatblygu’r agweddau ar gyfer addysgu yn y dyfodol.  
	Y ddwy egwyddor bedagogaidd byddaf yn ffocysu arno trwy gydol yr aseiniad yw ‘Creu cyd-destunau dilys ar gyfer dysgu’ a ‘Atgyfnerthu cyfrifoldebau trawsgwricwlaidd’, penderfynais edrych ar y ddwy strategaeth yma gan wnes i ddim cael digon o gyfle i ddefnyddio a gwella fy addysgu ar y ddwy bedagogaidd yma felly rydw i am ddatblygu’r meysydd.  
Mae ‘Creu cyd-destunau dilys ar gyfer dysgu’ a ‘Atgyfnerthu cyfrifoldebau trawsgwricwlaidd’ yn ddau o’r deuddeg egwyddor cwricwlwm i Gymru, dywed Llywodraeth Cymru (2023) dylai'r broses o gynllunio cwricwlwm ar gyfer dysgwyr o bob oed a gallu fod yn seiliedig ar y deuddeg egwyddor addysgeg. Mae'r rhain yn adlewyrchu tystiolaeth hysbys am addysgeg effeithiol. Mae’r ddwy egwyddor hefyd yn y safonau SAC mae’n ofynnol i athrawon newydd gymhwyso ddangos tystiolaeth eu bod yn gallu bodloni’r holl is ddisgrifyddion (lefel ymsefydlu) addysgu o fewn y pum safon er mwyn cwblhau eu cyfnod ymsefydlu (Llywodraeth Cymru, 2019), felly mae’n bwysig fy mod i’n datblygu’r meysydd yma ar gyfer fy addysgu proffesiynol am y  dyfodol. Mae dysgu trawsgwricwlaidd yn hyrwyddo dilysrwydd mewn addysgu a dysgu. Gan ddefnyddio'r profiadau personol pwerus a ddisgrifir, gall athro a dosbarth fynd i yn gyflym mewn i fyd ‘dysgu byd go iawn’ (Lucas et al. 2013).
Fel gwelir yn rhan 1 o’r aseiniad yn fy mhrofiad dysgu diwethaf wnes i gynnal gwersi a oedd yn bwrw’r egwyddorion addysgeg ond dwi yn adnabod fod lle i wella. Er mwyn cynnal gwers ar yr egwyddor bedagogaidd atgyfnerthu cyfrifoldebau trawsgwricwlaidd fe wnes i greu cyfres o heriau a prif dasg yn seiliedig ar y thema Mistar Urdd, roedd pob her yn bwrw o leiaf dau faes dysgu gwahanol ac roedd y brif dasg yn bwrw pedwar maes dysgu. Teimlaf fy wnes i ddim cael digon o gyfle i wella cynllunio’n drawsgwricwlaidd a hefyd i arsylwi disgyblion yn dysgu’n drawsgwricwlaidd. Er mwyn cynnal gwers ar yr egwyddor bedagogaidd creu cyd-destunau dilys ar gyfer dysgu fe wnes i gynnal prif wers a her mathemateg o dynnu ar y bws. Fel gwelir yn rhan 1 aeth y wers yn arbennig ond yn edrych nôl gallai wedi gwneud llawer yn fwy er mwyn rhoi’r tynnu mewn i gyd-destau bywyd go iawn gwahanol, gallaf hefyd wedi cynnal gwers tu allan i’r dosbarth er mwyn wneud y cyd-destun dilys yn fwy clir i’r dysgwyr. Felly trwy’r aseiniad yma byddaf yn archwilio ar sut gallaf ddatblygu’r ddwy agwedd a byddaf hefyd yn nodi a chyfiawnhau'r camau penodol byddaf yn cymryd er mwyn gwella fy addysgu yn y dyfodol. 
Bwriadaf adolygu llenyddiaeth sy’n gysylltiedig â’r ddwy egwyddor addysgeg ‘Creu cyd-destunau dilys ar gyfer dysgu’ a ‘Atgyfnerthu cyfrifoldebau trawsgwricwlaidd’ er mwyn adolygu’r llenyddiaeth sydd ar gael ar gyfer y ddwy egwyddor, yna gallaf archwilio ar sut gallaf ddatblygu’r ddwy agwedd.
	Dywed Plowden (1967) dros bum deg mlynedd yn ôl nad yw dysgu dysgwr yn ffitio i gategorïau pwnc. Erbyn hyn yng Nghymru mae sgiliau trawsgwricwlaidd mandadol, sef llythrennedd, rhifedd a chymhwysedd digidol yn sylfeini ar gyfer pob dysgwr ac maen nhw’n hanfodol i ddysgwyr er mwyn gallu cael mynediad at wybodaeth. Maen nhw’n galluogi dysgwyr i fanteisio ar ehangder cwricwlwm ysgol a'r cyfoeth o gyfleoedd a gynigir ganddo, gan roi iddyn nhw'r sgiliau gydol oes i gyflawni’r pedwar diben (Llywodraeth Cymru,2020). 
Gwelais trwy wneud thema Mistar Urdd bod hyn yn hollol wir gan roedd y dysgwyr hyd yn oed yn adnabod eu bod yn gyflawni’r 4 diben.  
Dadleuodd Dewey (1902) nad oes unrhyw fudd mewn creu gwrthwynebiad ffug rhwng 'pynciau' a ' dysgwr ' fel ffocws i'r cwricwlwm. Rydym yn eu gweld yn gyd-ddibynnol mewn ystyr addysgol. Credaf fod hyn yn bwysig iawn a bendant yn rhywbeth i gadw yn gof wrth gynllunio. Ymhellach, fel Dewey, rydym yn gweld 'gwybod' a 'gwerthfawrogi' fel rhan o'r cyfan, sydd angen ei drwytho trwy ein profiadau. Rydym yn fwriadol yn osgoi'r ddadl braidd yn ddi-haint am 'bynciau' a 'themâu', ac yn hytrach yn chwilio am enghreifftiau o gysylltiadau cadarn rhwng pynciau; cysylltiadau sy'n cymryd i ystyriaeth y prosesau meddwl arwahanol sydd wrth wraidd gwahanol bynciau ac yn eu cysylltu trwy brofiadau dysgwr (Rowley a Cooper,2009). Cytunwyd Rose (2009) gan ddadlau mai'r ffordd orau o gyrraedd disgwyliadau uchel yw trwy wybodaeth hanfodol a bod sgiliau'n cael eu haddysgu trwy bwnc arwahanol o ansawdd uchel ond yn cael eu cymhwyso trwy ddull trawsgwricwlaidd. Cefais gyfle i wneud hyn yn ystod addysgu’n drawsgwricwlaidd ar thema Mistar Urdd roedd sgiliau'n cael eu haddysgu trwy bwnc arwahanol megis gwaith celf tynnu llun Mistar Urdd ar yr i pad ac yna mae’r gwaith yn cael i gwblhau a chymhwyso trwy ddull trawsgwricwlaidd.  
Mae Ofsted (2010) yn rhoi pwyslais ar y faith bod prosiectau trawsgwricwlaidd mewn ysgolion llwyddiannus wedi helpu dysgwr i ddatblygu'r sgiliau cymdeithasol angenrheidiol ar gyfer eu llwyddiant yn y dyfodol. Mae ymchwil helaeth Barnes (2006) hefyd yn dangos fod cymhelliant athrawon a disgyblion yn cynyddu yn ystod gweithgareddau trawsgwricwlaidd. 
Mae ymchwil Barnes (2011) yn amlinellu bod yr anawsterau asesu yn digwydd oherwydd nifer y lefelau y mae dysgu yn digwydd arnynt. Mae natur greadigol ymarfer trawsgwricwlaidd yn un lle mae asesu yn profi'n heriol. Anghytunaf yn gryf fan hyn gan mae yna nifer o lefelau y mae dysgu yn digwydd arnynt, megis hyn gallwn asesu sut mae dysgwr yn datblygu a gwneud cynnydd ar yr holl lefelau ac yna scaffaldio’r dysgu. Dadleuwyd Taylor (2011, t 144) gan anghytuno a dweud gellir defnyddio Asesu ar gyfer Dysgu (AagD) mewn dulliau trawsgwricwlaidd i helpu plant i wneud cynnydd. Gall yr athro asesu’r wybodaeth flaenorol a sgaffaldio’r dysgu er mwyn i’r dysgwr gyflawni o fewn y parth datblygiad agos (Vygotsky, 1978). Awgryma Taylor (2011, t 145) hefyd gellir cyflawni asesiad gan ddefnyddio nifer o wahanol ddulliau o fewn dysgu trawsgwricwlaidd. Gan fod gwaith trawsgwricwlaidd yn aml yn hwyluso darganfyddiad hunan-arweiniol, mae hunan-asesu yn caniatáu i ddysgwr gymryd rheolaeth o'u dysgu.Cytunaf fan hyn gan mae dysgu’n drawsgwricwlaidd yn rhoi cyfrifoldeb i ddysgwr i reoli dysgu eu hunain a hefyd yn rhoi cyfle i’r dysgwyr gwneud dargynfyniadau annibynnol o fewn y cwricwlwm. Gwelais hyn trwy gydol wythnos thema Mistar Urdd roedd y dysgwyr yn creu patrymau brawddegau yn defnyddio gwybodaeth flaenorol megis gwybodaeth amdano Mistar Urdd a sut i greu ac adeiladu brawddeg. Cynlluniais her o dynnu llun o Mistar Urdd ar yr i pad ac am yr her yma roedd rhaid i'r dysgwyr rheoli dysgu eu hunain gan ddewis pa fath o lun o Mistar Urdd a lle oedd Mistar Urdd a trwy wneud hyn roedd y dysgwyr yn darganfod beth oeddent yn gallu arlunio.
Codwyd cwestiynau ynghylch a dysgu’n drawsgwricwlaidd megis sut i atgyfnerthu cyfrifoldebau, yn amlwg, mae cynllunio trawsgwricwlaidd yn codi materion gwirioneddol i lawer o athrawon, yn enwedig wrth ddod o hyd i gydbwysedd rhwng canfyddiadau a arweinir gan athrawon o sut mae pynciau'n cysylltu â dealltwriaeth eraill o'r cysylltiadau hynny (Rowley a Cooper,2009). Cytunwyd Kelly (2011, t10) gan godi’r pryder, o safbwynt athro, y gall cynllunio addysgu a dysgu trawsgwricwlaidd fod yn straen ar amser. Wrth i bwnc newydd gael ei gynllunio ar ei gyfer mae angen treulio amser yn ymchwilio i wybodaeth bynciol gan fod angen mynd i'r afael â chynnwys pwnc a gwneud cysylltiadau ystyrlon ar draws y cwricwlwm. Fel nodwyd Csikszentmihalyi, nid oes gan athrawon fframwaith ar gyfer creadigrwydd â sail ddamcaniaethol y gellir ei ddatblygu’n ymarferol; mae angen cymorth arnynt i ddatblygu'n gyd-ddatblygwyr cwricwlwm sy'n ymgysylltu'n artistig ac yn seiliedig ar ymchwil (Csikszentmihalyi,2015). Cytunaf yn gryf gyda hyn, i rai athrawon mae dysgu’n drawsgwricwlaidd yn gallu bod yn her, fel dywed Csikszentmihalyi mae angen cymorth arnynt i ddatblygu,yn enwedig gyda'r ffaith bod angen ymchwilio ar draws y meysydd dysgu a phrofiad ond credaf wrth weithio gydag athrawon gwahanol a thrafod gydag athrawon gwahanol gallwn helpu ein gilydd.
Dadleuodd Barnes bod dysgu trawsgwricwlaidd yn cydnabod y safbwyntiau lluosog hyn ac yn ceisio adeiladu mwy dealltwriaethau gwybodus, parhaol a throsglwyddadwy o'r byd o'n cwmpas (Barnes, 2015). Cytunwyd Tucker, dywed ar ôl gadael yr ysgol nid yw ffiniau pynciau yn bodoli ond mae'r meddwl yn dal i ddatblygu, gan adeiladu ar y pethau sylfaenol a ddysgwyd mewn addysg a dysgu trwy brofiad. Trwy ddefnyddio dysgu trawsgwricwlaidd, mae pwysau cyflawniad academaidd a yrrir gan bwnc ar gyfer plant nas gwelwyd yn llai. Gallant ganolbwyntio ar ddysgu trwy brofiad, oherwydd mea’n berthnasol i fywyd go iawn, felly wrth ddysgu'r pethau sylfaenol angenrheidiol i gefnogi eu dealltwriaeth ddatblygol o'r byd (Tucker,2014). Credaf fod hyn yn ddadl hollol bwysig a pwerus gan eu bod yn hollol wir, nid yw ffiniau pynciau yn bodoli ac mae dal angen adeiladu ar y pethau sylfaenol a ddysgwyd yn addysg, felly trwy ddysgu’n drawsgwricwlaidd rydym yn paratoi plant yn weddill eu bywydau. 
Dywed Hofkins (2008), y dylai dysgu fod yn broses gymdeithasol ac y dylid annog dysgwyr i rannu eu syniadau a chydweithio. Cytunaf gyda Hofkins, y dysgwyr oedd wedi dod lan â’r thema ‘Mr Urdd’ trwy wneud llais y disgybl ar ddechrau’r tymor ac roedd cymhelliant y dysgwyr yn uchel iawn gan eu bod wedi gosod y thema iddyn nhw eu hunain.
	Mae’r ddadl yna yn dod a ni i mewn i’r ail egwyddor addysgeg sef creu cyd-destunau dilys ar gyfer dysgu. Mae Tucker (2014) yn gwneud pwynt pwysig ganolbwyntio ar ddysgu trwy brofiad sy’n berthnasol i fywyd go iawn wrth ddysgu’r pethau sylfaenol. Trwy’r profiadau uniongyrchol a grëwyd, mae dysgwr yn ail-greu eu dealltwriaeth o’r byd mewn darganfyddiad hunan-arweiniedig (Masouleh & Jooneghani, 2011, t 839). Dangoswyd hyn trwy ddysgu yn gyd-destunau dilys mae dysgwr yn arwain eu haddysg at ddarganfyddiadau hunain-arweiniedig, megis y dysgwyr yn chwarae gêm syml yn ystod amser chwarae.  
Yn ôl Berns ac Erickson (2007), mae addysgu a dysgu cyd-destunol yn helpu dysgwr i gysylltu’r cynnwys y maent yn ei ddysgu â’r cyd-destunau bywyd y gellid defnyddio’r cynnwys hwnnw ynddynt. Dangoswyd hyn yn bositif iawn wrth gyflwyno ac addysgu tynnu gan roedd gan y dysgwyr dealltwriaeth gadarn o dynnu fel gwers mathemateg a hefyd roedd y dysgwyr yn gallu deall sut mae tynnu yn gweithio yn gyd-destun bywyd go iawn. 
Yn ôl Blanchard (2001), mae strategaethau Addysgu a Dysgu Cyd-destunol a allai fod o gymorth i ddiwallu anghenion penodol pob dysgwr yn cynnwys: (1) pwysleisio datrys problemau; (2) cydnabod yr angen i addysgu a dysgu digwydd mewn amrywiaeth o gyd-destunau megis cartref, cymuned a safleoedd gwaith; (3) addysgu myfyrwyr i fonitro a chyfarwyddo eu dysgu eu hunain fel eu bod yn dod yn ddysgwyr hunan-reoledig; (4) angori addysgu yng nghyd-destunau bywyd amrywiol myfyrwyr; (5) annog myfyrwyr i ddysgu oddi wrth ei gilydd a gyda'i gilydd; a (6) defnyddio asesiad dilys. Dangoswyd hyn fod cymaint o fanteision o ddysgu yn gyd-destun dilys mae’n cael effaith positif ar addysg y dysgwr a gallwn weld hyn yn pob gwers drawsgwricwlaidd, trwy ddysgu’n drawsgwricwlaidd mae’r dysgwyr yn dysgu sgiliau am gymryd cyfrifoldeb dros ddysgu eu hunain.
Mae ymgorffori egwyddorion addysgu cyd-destunol yn helpu i hyrwyddo dysgu dilys ac yn cynyddu. Gwelodd Jean Piaget (1986) tarddiad gwybodaeth fel epistemoleg enetig, y mae hefyd yn ei alw'n adeileddiaeth, oherwydd ei gred bod "caffael gwybodaeth yn broses o hunan-adeiladu parhaus". Awgryma hyn trwy ddysgu’n cyd-destunau dilys y dysgwr sydd yn hunan-adeiladu gan eu bod o hyd yn adeiladu ar waith blaenorol er mwyn dechrau deall ar ystyr cyfan. Mae hyn i gyd yn fynd llaw yn llaw gyda beth ddywed Selvianiresa ac Prabawanto (2017), sef dan ddysgu gyda'r dull addysgu a dysgu Cyd-destunol, gwahoddir myfyrwyr yn weithredol i allu cysylltu cynnwys y deunydd â chyd-destun bywyd beunyddiol y myfyrwyr, er mwyn dod â'r ddealltwriaeth a'r ystyr yn gyfan. 
Mae tystiolaeth ddiweddar yn awgrymu bod llai o sylw at archwilio pa amgylcheddau dysgu cyd-destunol, ac yn benodol pa gyd-destunau, sy'n fwy effeithiol nag eraill (Güth a van Vorst, 2023). Fodd bynnag fe wnaeth Van Vorst et al (2015) cyflwyno fframwaith i roi’r nodweddion hyn ar waith, yn y fframwaith hwn, sonnir am ddilysrwydd fel nodwedd ganolog o gyd-destunau y gellir eu sefydlu naill ai trwy gysylltiad â bywyd bob dydd myfyrwyr neu trwy ffenomenau gwyddonol anghyffredin. Mae ymchwil blaenorol yn awgrymu bod gan wahanol gyd-destunau dilys fanteision gwybyddol ac ysgogol gwahanol ac yn briodol i wahanol fyfyrwyr i ysgogi diddordeb mewn sefyllfaoedd (Fechner et al, 2015). Mae myfyrwyr hefyd yn dewis gwahanol gyd-destunau yn dibynnu ar eu nodweddion (Güth & van Vorst, 2023). Rwy’n cytuno gyda tystiolaeth hyn, oherwydd mea’n dangos sut mae dysgwyr yn cael i ddenu at weithgareddau sydd o ddiddordeb iddyn nhw neu os mae’r wybodaeth flaenorol gyda nhw. I fynd gyda hyn, dywed Shaffer a Resnick (1999) gellir tybio y gall y dewis o gyd-destunau gwahanol gael effaith ar ddidwylledd canfyddedig unigol myfyrwyr. Bwriedir gweithio a threiali hyn yn y dyfodol gan dyma’r cam nesaf i mi wnes i ddim cael cyfle i ddysgu’n fwy yn gyd-destunau dilys gwahanol a hefyd wnes i ddim cael cyfle i ehangu ar y wers tynnu, hoffwn gael y cyfle i weld sut mae dysgwyr yn ymateb i weithio yn llefydd gwahanol er mwyn gweld os ydy rhai dysgwyr yn gweithio yn well mewn llefydd gwahanol.  
Dadleuodd Bennett et al (2007) mae'r cyd-destun yn cael ei adeiladu gan sefyllfa ddilys o'r byd go iawn mewn tasg ddysgu. Mae’r sefyllfa hon nid yn unig yn fan cychwyn ar gyfer datblygu cysyniadau gwyddonol, ond mae hefyd yn fframio’r broses ddysgu gyfan fel llinell stori (Nentwig et al., 2007). Credaf fod hyn yn rhan bwysig o greu cyd-destunau dilys ar gyfer dysgu gan fod addysg fel llinell stori mae dysgwyr o hyd yn adio ac adeiladu ar y llinell. Gwelais enghraifft o hyn wrth wneud tynnu ar y bws, mae’r disgyblion yn adeiladu ar wybodaeth flaenorol ac yn gallu adnabod sut mae tynnu yn gweithio yn y byd go iawn megis y dysgwyr yn chwarae ar y ‘trên’ tu allan. Mae’n rhan o’r 4 diben fod dysgwyr yn ddysgwyr uchelgeisiol, galluog sydd yn datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwyso at wahanol gyd-destunau (Donaldson, 2015).
Y camau nesaf byddaf yn cymryd ar gyfer yr egwyddor ‘Atgyfnerthu cyfrifoldebau trawsgwricwlaidd’ yw yn gyntaf i gadw cynllunio, paratoi ac addysgu gwersi trawsgwricwlaidd er mwyn adeiladu hyder. Byddaf yn ceisio anelu at gyrraedd disgwyliadau uchel trwy ddysgu gwybodaeth trwy sgiliau sy’n cael i addysgu trwy bwnc arwahanol a’i chymhwyso trwy ddull trawsgwricwlaidd fel dywed Rose (2009). Byddaf hefyd yn parhau gyda dilyn canllawiau’r  cwricwlwm sef dysgu’n drawsgwricwlaidd er mwyn galluogi dysgwyr i fanteisio ar ehangder cwricwlwm ysgol a'r cyfoeth o gyfleoedd a gynigir ganddo (Llywodraeth Cymru,2020). Hoffwn geisio datblygu’r elfen o asesu yn ystod gweithgareddau trawsgwricwlaidd, fel dywed Taylor (2011) gellir cyflawni nifer o fathau o asesiadau gwahanol o fewn dysgu trawsgwricwlaidd, megis hunan-asesu, felly hoffwn dreialu hyn ar draws wersi gwahanol. Cytunaf gyda Barnes (2015) mae dysgu’n drawsgwricwlaidd yn mynd i gynyddu dealltwriaeth y dysgwyr o’r byd o’i chwmpas, felly byddaf geisio cynllunio ac addysgu gwersi trawsgwricwlaidd sydd hefyd yn gyd-destun dilys. Cytunaf efo beth ddywedodd Kelly (2011), mae dysgu’n drawsgwricwlaidd yn mynd i gymryd fwy o amser a bydd angen i mi ymchwilio mewn i wybodaeth pynciau newydd, ond credaf yn yr hir dymor bydd hyn yn helpu efo addysgu a chodi safonau fi a’r disgyblion.
Y camau nesaf byddaf yn cymryd ar gyfer yr egwyddor ‘Creu cyd-destun dilys ar gyfer dysgu’ yn tebyg i cammau uwch ben, byddaf yn eto cadw cynllunio, paratoi ac addysgu gwersi cyd-destunau dilys er mwyn adeiladu hyder a hefyd i geisio treialu dysgu yn gyd-destunau dilys gwanhaol a dysgu’r cyd-destunau allan o’r dosbarth. Dywedodd Fechner et al (2015) bod gan wahanol gyd-destunau manteision gwahanol ar gyfer dysgwyr gwahanol felly er mwyn datblygu'r egwyddor yma hoffwn dreialu hyn trwy gynnal cyfres o wersi gwahanol sydd yn ffocysu ar greu cyd-destunau dilys. Byddaf hefyd yn arsylwi ar beth ddywedodd Shaffer a Resnick (1999) er mwyn gweld os ydy’r cyd-destunau gwahanol yn cael effaith ar y dysgwyr. Byddaf yn gweithio ar awgrym Tucker (2014) sef dysgu trwy brofiadau perthnasol i fywyd go iawn wrth ddysgu’r pethau sylfaenol er mwyn gwella dealltwriaeth disgyblion, dwi’n gyffrous i addysgu fwy o hyn a gwella fy addysgeg yn y broses.  Rwy’n gyffrous hefyd i geisio ymchwilio ac arsylwi dysgwyr yn gweithio yn gyd-destun dilys, er mwyn gweld os ydy Blanchard (2001) yn gywir yn dweud bod dysgu yn gyd-destunol yn gallu fod yn gymorth i ddiwallai anghenion penodol pob plentyn, felly byddaf yn rhoi cynnig arni i greu cyfres o wersi gwahanol er mwyn gweld sut mae dysgwyr gwahanol yn ymateb.  
Ar ddiwedd yr aseiniad yma gallaf ddweud fy mod i ar y trywydd cywir efo’r ddwy egwyddor addysgeg yn nawr yn barod i symud ymlaen i ddilyn y camau nesaf er mwyn gwella fy addysgeg o’r ddwy egwyddor. Byddaf yn cynllunio, paratoi ac addysgu gwersi yn dilyn y camau penodol er mwyn datblygu fy sgiliau addysgu a hefyd er mwyn arsylwi sut mae’r dysgwyr yn ymateb, dwi’n edrych ymlaen at barhau i wella fy sgiliau addysgu a threialu technegau newydd. 
Mae’r ddwy egwyddor addysgeg yn rhan o’r safonau SAC felly mae’n bwysig fy mod i yn gwella a datblygu fy nefnydd o’r ddwy safon, rhaid i athrawon ac arweinwyr barhau i fodloni pob un o’r pum safon wrth gyflawni eu gwaith (Llywodraeth Cymru,2019). Er mwyn bod yn ymarferydd adfyfyriol yng Nghymru mae myfyrio ar ein harfer a’n darpariaeth yn bwysig: mae’n gwella ein gwybodaeth, dealltwriaeth a sgiliau, ac mae hefyd yn sylfaenol
wrth gefnogi gofal a datblygiad pob dysgwyr yn ysgol (Llywodraeth Cymru,2023). 
Bwriad yr aseiniad yma oedd archwilio mewn perthynas â llenyddiaeth ar sut gallaf ddatblygu’r ddwy egwyddor addysgeg ar gyfer dysgu yn y dyfodol a hefyd i adfyfyrio yn feirniadol ar fy nghynnydd wrth gynllunio, paratoi ac addysgu gwersi sy’n ymgorffori’r egwyddorion pedagogaidd penodol. Teimlaf fy mod i wedi datblygu fy nealltwriaeth o’r ddwy egwyddor addysgeg a hefyd dwi’n adnabod beth yw’r camau nesaf ar gyfer fy addysgu yn y dyfodol.

